Paġna Il-Kummissjoni tistieden lil partijiet terzi interessati sabiex jissottomettu lill-Kummissjoni l-osservazzjonijiet li jistgħu jkollhom dwar il-konċentrazzjoni proposta. Sabiex l-osservazzjonijiet jiġu kkunsidrati bis-sħiħ fil-proċedura, dawn għandhom jaslu għand il-Kummissjoni mhux iktar tard minn 15-il jum wara d-data tal-pubblikazzjoni. L-osservazzjonijiet jistgħu jintbagħtu lill-Kummissjoni bil-fax (+32 22964301) jew bil-posta, bin-numru ta' referenza Nru M.7278 — General Electric / ALSTOM (Thermal Power — Renewable Power & Grid business), fl-indirizz li ġej: Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7497. Il-EUR-Lex hu l-aċċess fuq l-internet għal-liġi Ewropea. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-opinjoni tal-Kummissjoni Ewropea, Huwa għalhekk meħtieġ li jinħatru tliet membri ġodda sabiex jassumu l-funzjonijiet tagħhom meta jiskadu dawk il-mandati. Sabiex jiġu armonizzati l-mandati tal-membri kollha tal-Bord il-ġdid, il-mandati tagħhom għandhom jibdew fl-1 ta' Frar 2015. F'konformità mal-Artikolu 3(2) tad-Deċiżjoni Nru 235/2008/KE, il-membri tal-Bord għandhom jintgħażlu minn fost esperti li għandhom kompetenza eċċellenti fil-qasam tal-istatistika, ADOTTA DIN ID-DEĊIŻJONI: Dawn il-persuni li ġejjin huma b'dan maħtura bħala l-membri li jirrappreżentaw lill-Kunsill fil-Bord Konsultattiv Ewropew għall-Governanza tal-Istatistika għal perijodu ta' tliet snin mill-1 ta' Frar 2015: Magħmul fi Brussell, is-17 ta' Frar 2015. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-opinjoni tal-Kummissjoni Ewropea, Wara li kkunsidra l-approvazzjoni tal-Parlament Ewropew, Huwa għalhekk meħtieġ li jinħatar President ġdid sabiex jassumi l-funzjoni meta jiskadi l-mandat li beda fit-23 ta' Marzu 2012. Sabiex jiġu armonizzati l-mandati tal-membri kollha tal-Bord il-ġdid, il-mandat tal-President il-ġdid għandu jibdafl-1 ta' Frar 2015. L-Artikolu 3(3) tad-Deċiżjoni Nru 235/2008/KE jipprovdi li l-President ma għandux ikun membru attwali ta' uffiċċju nazzjonali tal-istatistika jew tal-Kummissjoni, ADOTTA DIN ID-DEĊIŻJONI: Is-Sur Martti HETEMÄKI huwa b'dan maħtur President tal-Bord Konsultattiv Ewropew għall-Governanza tal-Istatistika għal perijodu ta' tliet snin mill-1 ta' Frar 2015. Magħmul fi Brussell, is-17 ta' Frar 2015. L-aċċent akut fuq it-tieni "a" tal-isem "Idiazabal" jitneħħa biex l-ortografija tkun konformi mal-isem uffiċjali tal-muniċipalità. Idiazabal huwa isem Bask u ma hemmx aċċenti ta' dan it-tip fil-lingwa Baska. Il-piż massimu tal-ġobon jiżdied minn 3 kg għal 3,5 kg. Il-piż minimu tal-ġobon jiżamm f'1 kg, iżda tolleranza ta' 10 % aktar jew anqas hija introdotta. L-għoli tal-ġobon jiżamm minn 8 sa 12-il ċm, iżda tolleranza ta' 0,5 ċm aktar jew anqas hija introdotta. Il-ħtieġa li jiżdied il-piż massimu tal-prodott u li jiġi introdott livell ta' tolleranza rigward it-tul u l-piż minimu hija konsegwenza tal-metodu tradizzjonali ta' produzzjoni ta' dan il-ġobon: f'termini speċifiċi, il-proċeduri tal-għaġna tal-baqta u t-tqattigħ sussegwenti tal-massa sabiex din tkun tista' toqgħod fil-forom — u l-ikkompattar qabel l-ippressar — huma mwettqa kompletament bl-idejn li jfisser li huwa diffiċli li jkunu jafu l-piż u l-għoli finali tal-prodott eżattament minn qabel. Barra minn hekk, dawn il-valuri ta' piż u għoli jistgħu jvarjaw bi tnaqqis hekk kif il-ġobon jimmatura. Deskrizzjoni organolettika ddettaljata tad-dehra, il-konsistenza, ir-riħa u t-togħma tal-prodott hija miżjuda. F'din it-taqsima qed jingħataw aktar dettalji tad-diversi elementi li jagħtu prova li l-ġobon joriġina miż-żona ta' produzzjoni. Fl-ewwel punt hemm deskrizzjoni tar-reġistri ta' operaturi u tar-rekwiżiti li l-operaturi kollha li għandhom x'jaqsmu mal-produzzjoni tal-"Idiazabal" għandhom jissodisfaw: il-farms tal-baqar, iċ-ċentri tal-ġbir tal-ħalib u l-imħaleb. Fit-tieni punt hemm deskrizzjoni ta' traċċabbiltà, mill-produzzjoni tal-ħalib sal-maturazzjoni tal-ġobon, b'hekk tiggarantixxi l-oriġini tal-prodott. Il-materja prima użata għall-produzzjoni tal-ġobon "Idiazabal" huwa mill-ħalib tan-nagħaġ mhux ipproċessat mir-razez Latxa u Carranzana, li mhuwa ittrattat bl-ebda mod. La l-istandardizzazzjoni u lanqas it-tibdil fil-kompożizzjoni tal-materja prima ma kienu prattika użata fil-produzzjoni tal-ġobon "Idiazabal". Madankollu, minħabba l-avvanzi teknoloġiċi, dawn huma prattiki li qed isiru dejjem aktar komuni fl-industrija tal-ħalib u b'hekk ġiet miżjuda referenza espliċita li tgħid l-ittrattar tal-ħalib mhuwiex permess. Barra minn hekk, sabiex tinżamm il-kwalità tal-prodott u l-karatteristiċi fiżiċi tiegħu, mhuwiex possibbli li jintuża kwalunkwe addittiv minbarra l-fermenti tal-ħalib, il-liżożima, it-tames u l-melħ. Fir-rigward tal-kundizzjonijiet li fihom isir il-ġobon, il-perjodu li fih il-massa titbattal u tissaħħan kien definit b'mod ċar, għalkemm r-referenzi għat-tul ta' żmien tneħħew peress li kwalunkwe figura tista' tingħata biss bħala gwida. Għall-istess raġuni, ir-referenzi tat-tul ta' żmien tal-ippressar u tal-figuri minimi u massimi tal-ippressar ġew imħassra. Dawn il-figuri ma jistgħux jiġu definiti b'mod astratt peress li jiddependu fuq għadd ta' varjabbli bħalma huma l-karatteristiċi tal-pressa, id-daqs tal-ġobon, it-temperatura ambjentali u l-pH tal-ġobon fiż-żmien tal-ippressar. B'segwitu għar-restrizzjonijiet fuq l-użu tal-addittivi, huwa msemmi li l-melħ ta' kuljum huwa l-uniku tip ta' melħ li jista' jiġi użat għat-trattament bil-melħ. Dan ifisser li l-addittivi li jgħinu fil-preservazzjoni tas-salmura mhumiex permessi. L-għan ta' din ir-regola huwa li jinżamm il-karattru naturali tal-prodott. Snin ta' prattika fil-produzzjoni tal-ġobon u l-għarfien li dan iġib juru li meta jiġu stabbiliti kondizzjonijiet preċiżi għat-taqtir dan jista' jkun kontroproduttiv. Il-ħtieġa għal ġobon li jqattar, jew għal-likwidu sabiex sempliċiment "joqtor" minflok, flimkien mat-tul taż-żmien tat-taqtir u t-temperatura u l-umdità, jiddependu fuq ħafna fatturi varjabbli bħaż-żmien tas-sena, it-temperatura tal-maħleb waqt il-fażi tal-ippressar, il-piż tal-ġobon fi kmamar tal-maturazzjoni, u l-bqija. Għal din ir-raġuni, it-tqattir ġie mħassar mill-proċessi obbligatorji tal-prodott. Fehim aħjar ta' kif jintużaw il-kmamar għal maturazzjoni (li kien limitat ħafna meta l-ispeċifikazzjoni oriġinali kienet abbozzata) għen sabiex tinstilet konklużjoni fejn il-firxiet tat-temperaturi u l-umdità fl-imħaleb u l-kmamar tal-maturazzjoni kienu eċċessivi u restrittivi mingħajr raġuni valida. Il-firxa relattiva tal-umdità għalhekk ġiet miżjuda għal 80 % — 95 % u l-firxa tat-temperaturi sa 8 °C — 14 °C. Rigward l-affumikar tal-prodott dan jista' jsir biss permezz tal-esponiment tiegħu għad-duħħan mill-ħruq tal-injam naturali. Dan għandu jipprevjeni, pereżempju, l-użu ta' injam trattat b'verniċ li jistgħu jagħmlu l-ġobon ta' detriment għas-saħħa. Tingħata deskrizzjoni aktar dettaljata dwar il-karatteristiċi tat-tikketti u tikketti sekondarji li jidentifikaw il-ġobon "Idiazabal", kemm meta mibjugħ bħala ġobon sħiħ kif ukoll f'biċċiet. Fattur ġdid huwa miżjud sabiex tiġi żgurata l-awtentiċità u l-identifikazzjoni korretta tal-ġobon: tikketta tal-kaseina b'numru tas-serje uniku mwaħħla fuq kull ġobna. Rekwiżiti nazzjonali: Din il-parti tal-ispeċifikazzjoni hija mħassra skont id-dispożizzjonijiet tal-Artikolu 7 tar-Regolament (UE) Nru 1151/2012. Huwa indikat li t-tqattigħ u l-ippakkjar għandhom isiru fiż-żona ta' produzzjoni għal raġuniijet ta' kwalità u traċċabbiltà, kif deskritt fil-paragrafu 3.3 tad-Dokument Uniku. Barra minn hekk, l-iżbalji li ġejjin li kienu inklużi fl-ispeċifikazzjoni oriġinali tad-DPO "Idiazabal" għandhom dawn il-korrezzjonojiet: Fil-paragrafu dwar iż-żona tal-produzzjoni, żball fil-koordinati li għandhom x'jaqsmu ma' referenza għal Meridjan ta' Greenwich ġie kkoreġut. Iż-żona tal-produzzjoni tinsab bejn il-koordinati 43° 27′ u 41° 54′ fit-Tramuntana, u 1° 05′ u 3° 37′ fil-Punent. Bi żball, l-ispeċifikazzjoni indikat fil-Lvant minflok fil-Punent. Fl-aħħar sentenza tal-paragrafu 2.c) tar-rabta, it-terminu "Latxa" tħalla barra. Dan ġie kkoreġut kif ġej "Rioja Alavesa u Ribera Navarra għandhom klima Mediterranja interna fejn ftit li xejn hemm trobbija tan-nagħaġ Latxa." Sadanittant, it-terminu "Latxa" jintuża biex jieħu post it-terminu "Lacha" li deher fl-ewwel speċifikazzjoni ma' razez ta' ngħaġ li jipproduċu l-materja prima. Ir-raġuni għal dan huwa li t-terminu "Latxa", li ġej mill-Bask, huwa l-isem uffiċjali ta' din ir-razza skont il-Katalgu Uffiċjali tar-Razez tal-Bhejjem ta' Spanja (Anness 1 tad-Digriet Irjali 2129/2008 tas-26 ta' Diċembru 2008 li waqqaf programm nazzjonali għall-konservazzjoni, it-titjib u l-appoġġ tar-razez tal-bhejjem). Rigward il-punt f) tal-ispeċifikazzjoni dwar l-awtoritajiet jew korpi responsabbli li jivverifikaw il-konformità mad-dispożizzjonijiet tal-ispeċifikazzjoni: Qed tiġi proposta l-formulazzjoni li ġejja: "Il-verifika tal-konformità mal-kundizzjonijiet stipulati f'din l-ispeċifikazzjoni tad-denominazzjoni protetta tal-oriġini 'Idiazabal' hi r-responsabbiltà tad-Direttorat Ġenerali għall-Industrija tal-Ikel tal-Ministeru għall-Agrikoltura, l-Ikel u l-Ambjent." Raġuni: l-awtorità li ngħata ir-responsabilità għall-verifiki hija d-Direttorat Ġenerali għall-Industrija tal-Ikel tal-Ministeru għall-Agrikoltura, l-Ikel u l-Ambjent. Klassi 1.3. Ġobnijiet "Idiazabal" huwa ġobon magħmul esklussivament mill-ħalib tan-nagħaġ mhux ipproċessat mir-razez Carranzana u Latxa. Dan hu ppressat, mhux imsajjar u jimmatura għal minimu ta' 60 jum. Għandu piż minimu ta' 1 kg (b'possibbiltà ta' 10 % 'il fuq jew 'l isfel), għoli ta' bejn 8 u 12 ċm (b'possibilità ta' 0,5 ċm), u dijametru ta' bejn 10 u 30 ċm. Il-ġobon għandu forma ċilindrika, qoxra iebsa, lixx u għandu kulur isfar ċar jew kannella skur fil-każ ta' ġobon affumikat. Il-qatgħa (kulur u toqob) tal-ġobon hija omoġenja, li jibda minn kulur l-avorju għal kulur it-tiben, b'toqob żgħar ta' forom differenti li huma ftit fil-għadd. Il-konsistenza tal-ġobon hija pjuttost elastika, soda u hija ftit imrammla. Rigward ir-riħa u t-togħma tiegħu, huwa għandu riħa tipikament qawwija li tfakkar fil-ħalib tan-nagħaġ u tames, u togħma li hija bbilanċjata u qawwija fil-palat, delikata, b'noti delikati pikkanti, aċidużi u, fejn rilevanti, affumikati. Ir-riħa qawwija tiegħu tibqa' għal żmien twil wara li jinbela'. Il-kontenut ta' xaħam tiegħu m'għandhux ikun anqas minn 45 % ta' estratt niexef; il-proteina totali għandha tkun tal-inqas 25 % ta' estratt niexef u l-estratt niexef innifsu għandu jkun minimu ta' 55 %. Il-pH tal-prodott għandu jkun bejn 4,9 u 5,5. Ħalib mhux ipproċessat tan-nagħaġ mir-razez Carranzana u Latxa fiż-żona ġeografika identifikata. L-ebda sustanza tal-ħalib ma tista' tiżdied minbarra l-fermenti tal-ħalib, il-liżożima, it-tames u l-melħ. Ir-razez tan-nagħaġ Latxa u Carranzana normalment jitħallew jirgħu għal kważi s-sena kollha. Il-merħliet jiġu trasferiti perjodikament mill-qigħan tal-widien għal fuq il-ġnub tal-muntanji, skont l-istaġun. Peress li dawn jgħixu prattikament is-sena kollha f'ambjent naturali, in-nagħaġ bażikament jieklu veġetazzjoni spontanja fil-boskijiet aktar "l isfel ma" dawn il-ġnub fix-xitwa, u f'mergħat għoljin fis-sajf. In-nagħaġ jieklu fil-maqjel meta l-kondizzjonijiet fil-mergħat huma ħżiena jew meta dan huwa rrakkomandat għal numru ta' raġunijiet fiżjoloġiċi (treddigħ). Kemm il-produzzjoni tal-ħalib u l-produzzjoni u l-maturazzjoni tal-ġobon iridu jsiru fiż-żona ġeografika identifikata, jiġifieri li l-istadji kollha tal-produzzjoni iridu jitwettqu fiż-żona identifikata. Il-ġobon "Idiazabal" jista' jkun mibjugħ sħiħ jew f'qatgħat (biċċiet). L-ippakkjar tal-ġobon "Idiazabal" jew il-qatgħat tiegħu, kif applikabbli, għandu dejjem jitwettaq wara perjodu minimu ta' maturazzjoni tal-ġobon ta' 60 jum. It-tqattigħ tal-ġobon f'qatgħat, ħlief meta l-prodott ikun mibjugħ bl-imnut, u meta jkun ippakkjat, għandu jsir fiż-żona ġeografika identifikata kif xieraq. Hemm żewġ raġunijiet għal dan: L-ewwel nett, meta l-ġobon jiġi mqatta', mill-anqas żewġt uċuħ tal-qatgħat jispiċċaw mingħajr il-qoxra protettiva tiegħu. Għaldaqstant, biex ikun żgurat li jinżammu l-karatteristiċi organolettiċi tal-ġobon "Idiazabal", meta l-prodott jinqata', il-qatgħat għandhom jiġu ppakkjati malajr kemm jista' jkun wara t-tqattigħ. It-tieni nett, waħda mill-konsegwenzi tat-tqattigħ tista' tkun li l-identifikaturi tal-awtentiċità u l-oriġini tal-prodott jistgħu jisparixxu jew ma jkunux għadhom jidhru. Għalhekk, biex ma tiġix kompromessal-awtentiċità tal-prodott imqatta', jeħtieġ li jkun maqtugħ u ppakkjat jippakkjah fil-post tal-oriġini. Il-ġobon "Idiazabal" għandu jkollu dawn it-tliet identifikaturi: It-tikketta tal-kaseina b'numru tas-serje uniku għandha titwaħħal fuq kull ġobna fil-fażi tal-iffurmar jew tal-ippressar. It-tikketta għandha tkun fornuta mill-korp maniġerjali. It-tikketti użati għall-kummerċjalizzazzjoni tal-ġobon għandhom jinkludu l-isem u l-logo tad-Denominazzjoni Protetta ta' Oriġini. It-tikketti li jintużaw għall-ġobon, kemm jekk hu kkummerċjalizzat sħiħ jew f'qatgħat, għandhom jitwaħħlu fil-maħleb fejn il-ġobon ġie prodott u mmaturat, skont il-liġi Spanjola. Il-ġobon għandu jġorr tikketta sekondarja, kull waħda b'numru tas-serje, kkodifikata skont id-daqs u l-format tal-ġobon li qed tiċċertifika. It-tikketta sekondarja għandu jkollha l-isem "Idiazabal" u l-logo tad-Denominazzjoni Protetta ta' Oriġini. It-tikketti sekondarji għandhom jiġu fornuti u kkontrollat mill-korp maniġerjali u għandhom isiru disponibbli, b'mod mhux diskriminatorju, għall-operaturi kollha li jriduhom u li jissodisfaw it-termini tal-ispeċifikazzjoni. Iż-żona ġeografika tinkludi l-ambjenti naturali tar-razez ta' nagħaġ Latxa u Carranzana f'Álava, Vizcaya, Guipúzcoa u Navarre, barra l-muniċipalitajiet ta' Valle del Roncal. Iż-żona tal-produzzjoni tinsab fit-Tramuntana tal-Peniżola Iberika, bejn il-koordinati 43° 27′ u 41° 54′ fit-Tramuntana, u 1° 05′ u 3° 37′ fil-Punent, skont il-Meridjan ta' Greenwich. Hemm evidenza f'din iż-żona ta' trobbija tan-nagħaġ tar-razez Latxa u Carranzana minn bejn wieħed u ieħor 2200 QK. Il-karatteristiċi speċifiċi taż-żona huma essenzjali għall-żvilupp u l-ġestjoni tajbin ta' dawn ir-razez peress li dawn draw din iż-żona wara tant snin. Iż-żona ta' produzzjoni hija reġjun muntanjuż inċiż u kumpless ħafna u dan jagħmel il-komunikazzjoni diffiċli. Dan wassal għall-eżistenza kontinwa tat-trobbija tan-nagħaġ f'ħafna mill-widien u l-muntanji. Il-ħamrija hija rikka f'nutrijenti bażiċa u nutrijenti oħrajn, bl-effetti ta' erożjoni imminimizzati mill-karatteristiċi naturali tal-blat u kultant mill-preżenza ta' blat karbonat fil-profil tal-ħamrija li twassal għal mergħa eċċellenti. Il-karatteristiċi topografiċi taż-żona iwasslu għal klima b'kuntrasti kbar li jvarja bejn klima tal-Atlantiku għal dik Mediterranja, b'żoni transizzjonali minħabba l-effett barriera tal-meded ta' muntanji. Is-sistema tal-mogħdijiet tal-ilma hija estensiva u rikka, peress li hemm ħafna għoljiet u muntanji u preċipitazzjoni għolja. Hemm żewġ baċiri idrografiċi: Il-Kantabrija, li jgħaddi l-ilma għal ġo fih minn Vizcaya, Guipúzcoa u fil-widien tat-tramuntana ta' Álava u ta' Navarra; u l-Mediterran, li jgħaddi l-ilma ġo fih minn Álava, Navarra Media u La Ribera. Fir-rigward ta' flora, hemm ħafna artijiet bil-ħaxix u mergħat naturali. Il-kundizzjonijiet favorevoli tal-klima u tal-ħamrija jinkoraġixxu t-tkabbir ta' pjanti igrofili u subigrofili li ġejjin mill-karattri oċeaniċi tal-Pajjiż Bask u tat-Tramuntana ta' Navarra. Il-ġobon "Idiazabal" għandu karatteristiċi organolettiċi li jiddistingwuh minn ġobnijiet oħra. Dawn jistgħu jiġu esperjenzati fl-għadd kbir ta' sfumaturi tar-riħa u tat-togħma tal-prodott; barra minn hekk, ftit li xejn hu elastiku u mrammel b'mod medju, u livelli medji u għolja ta' sħuħija. Il-ġobon għandu togħma qawwija li tibqa' fuq il-palat, b'bilanċ perfett bejn aromi tal-ħalib, it-tames u r-riħa "inkaljata" li huma l-karatteristiċi sensorjali fundamentali tiegħu, u li huma kkumplimentati minn għadd kbir ta' sfumaturi tat-togħma u tar-riħa li jagħtu lill-ġobon personalità reali. Il-karatteristiċi speċifiċi tal-produzzjoni tal-ħalib użat fil-produzzjoni tal-ġobon "Idiazabal" huma essenzjalment minħabba r-razez li huma awtorizzati li jipprovduh (Latxa u Carranzana). L-adattament ta' dawn in-nagħaġ għaż-żona ġeografika identifikata u r-relazjoni storika bejn l-ambjent, in-nagħaġ u r-rgħajja, joħloq rabtiet permanenti li fil-parti l-kbira jispjega l-karatteristiċi speċifiċi tal-ġobon "Idiazabal". Il-Latxa u l-Carranzana huma razez ta' nagħaġ li huma adatti ħafna biex jipprovdu l-ħalib, huma b'saħħithom u adattati għal fuq il-muntanji, u jingħaqdu mal-kultura Baska tat-trobbija tan-nagħaġ, it-topografija u karatteristiċi ambjentali "ħodor" ta' arthom. Ir-raġuni, ukoll, għala dawn il-karatteristiċi kollha li ġejjin mill-ambjent naturali, li jinbidel skont l-istaġuni, it-tipi ta' mergħat, il-klima, u l-bqija, isibu l-espressjoni tagħhom fil-ġobon "Idiazabal" hija minħabba l-użu ta' ħalib mhux ipproċessat, mhux imsaħħan, peress li t-tisħin ineħħi jew inaqqas l-isfumaturi sensorjali li jagħti lill-prodott togħma tajba għall-ikel u huma parti minn tradizzjonijiet antiki taż-żona. Klassi 1.6. Frott, ħxejjex u ċereali, friski jew ipproċessati Il-prodott jikkonsisti mit-tuberi ta' Solanum Tuberosum L. tal-varjetà tal-patata "De Meerlander" maħsub għall-konsum mill-bniedem. Din il-varjetà rriżultat mill-inkroċjar bejn il-varjetajiet Bevelander u Record u daħlet fis-suq fl-1947. "De Meerlander" ġiet żviluppata f'Haarlemmermeer u l-isem huwa xiehda proprju ta' dan. "De Meerlander" hija varjetà li tikber malajr. It-tuberi ta' "De Meerlander" huma ta' daqs medju ta' forma li tvarja minn tonda għal tonda ovali u ċatta; ġeneralment id-daqs huwa regolari. It-tuberi għandhom qoxra raffa safra ċara u l-patata nfisha hija safra ċara. Meerlander hija patata tat-tisjir tat-tip CD: fil-konsistenza tagħha tixbaħ id-dqiq u hija ratba, fejn il-kulur tagħha ftit li xejn ivarja meta tgħalliha. Tinbiegħ lill-konsumaturi meta d-daqs tagħha jkun bejn 40 u 55 mm. Il-kontenut għoli ta' materja niexfa ta' din il-patata huwa 20 %; u għalhekk għandha konsistenza ħafifa ta' dqiq b'kontenut ta' lamtu ta' 7 (fuq skala ta' minn 1 sa 10). Il-piż tagħha taħt wiċċ l-ilma huwa ta' madwar 380 gramma. It-togħma ta' "De Meerlander" mhix qawwija, kemxejn niexfa iżda tintiegħem sew. L-aroma ta' "De Meerlander" hija kemxejn mielħa. "De Meerlander" hija patata li żżomm fit-tul u hija reżistenti għall-marda tal-ġlata tal-patata fiżjo 1 (D1) u l-virus A. Il-patata ftit li xejn hija suxxettibbli għall-attakki ta' Phytophthora infestans u ma tantx titħassar minn ġewwa. Il-werqa hija robusta u kbira u tipprovdi kopertura tajba ħafna. "De Meerlander" tinbet minn żerriegħa approvata fi ħbula art li huma adattati u xotti biżżejjed f'Haarlemmermeer. Il-patata tinżera f'April jew Mejju. Id-distanza bejn ir-ringieli tal-pjanti tal-patata hija 75 × (28-32) cm, sabiex il-prodott li jirriżulta jkollu daqs ta' bejn 40 u 55 mm. L-użu tal-fertilizzanti jiġi adattat għal dawn il-fatturi, fejn tingħata preferenza għall-użu ta' fertilizzanti organiċi, u fejn meħtieġ jiġu ssuplimentati b'fertilizzanti artifiċjali. Id-data tal-ħsad tvarja, iżda normalment iseħħ matul ix-xahar ta' Settembru. Mal-ħsad, il-patata tingħata grad skont id-daqs u l-kwalità. L-imballaġġ kollu jrid ikollu l-logo tal-IĠP u l-isem "De Meerlander" flimkien mal-araldika murija hawn taħt. Iż-żona ġeografika fejn tista' tiġi kkultivata "De Meerlander" hija r-raba' li tinsab fuq il-polder ta' Haarlemmermeer, liema żona hija mdawwra b'kanal. Iż-żona ġeografika hija għalhekk ristretta għall-erja fi ħdan il-konfini tal-kanal kif muri hawn taħt. "De Meerlander" ġiet żviluppata fl-1936 f'Haarlemmermeer: l-isem tal-patata ġej mill-isem taż-żona. Fl-1947 iddaħlet din il-varjetà għall-ewwel darba fil-Lista tal-Varjetajiet Netherlandiżi. Minn dak iż-żmien l'hawn din il-patata ġiet ikkultivata fiż-żona ta' Haarlemmermeer. Madwar mija u ħamsin sena ilu bdiet il-ħidma biex jitneħħa l-ilma miż-żona ta' Haarlemmermeer li dak iż-żmien kienet kbira madwar 18 000 ettaru. It-tafal antik tal-baħar li kien taħt il-qiegħ u nkixef meta tbattal l-ilma fih ħamrija li hija ferm differenti mill-ħamrija f'żoni oħra li tneħħilhom l-ilma bl-istess mod. Il-kompożizzjoni tal-ħamrija taflija f'din iż-żona delimitata għamlitha iktar fertili minn ħamrija taflija oħra simili. Il-ħamrija taflija għandha l-faċilità li tikkombina mal-minerali pożittivi tal-frazzjonijiet tat-tafal li jdubu fl-ilma ta' taħt l-art. B'hekk, il-minerali ma "jaħarbux" mal-ilma ta' taħt l-art iżda jibqgħu mwaħħlin mal-partiċelli tat-tafal u b'dan il-mod jistgħu jiġu assorbiti mill-pjanti tal-patata. Minħabba li ż-żona ġeografika ta' Haarlemmermeer tinsab viċin il-kosta (madwar 15-20 km 'il bogħod min-Noordzee), fejn l-ilma ta' taħt l-art bħala medja fih iktar melħ tal-baħar minn postijiet oħra, ifformat żona ta' kultivazzjoni kemxejn mielħa li tinfluwenza t-togħma tal-patata u l-aroma tagħha u minħabba f'dan hija wkoll kemxejn mielħa. F'din iż-żona x-xita tinżel b'mod regolari u jagħmel ukoll ir-riħ li jkun ġej minn fuq il-baħar u dawn flimkien joħolqu l-klima ta' kultivazzjoni tal-patata "De Meerlander" li tirriżulta f'tuberi li huma ta' daqs aħjar u b'ħafna inqas difetti minn tuberi li jikbru f'postijiet oħrajn. L-istruttura kompatta tal-ħamrija taflija tikkontribwixxi biex il-forma tal-patata "De Meerlander" tibqa' regolari u fuq il-wiċċ tagħha ma jirriżultawx forom irregolari. Jekk joħorġu dawn l-irregolaritajiet, l-istess ħamrija teliminahom. Il-ħamrija taflija tagħti lill-patata "De Meerlander" qoxra iktar lixxa u kemxejn iktar safra minn patata oħra li tikber f'ħamrija mrammla. Il-ħamrija antika taflija tal-baħar f'Haarlemmermeer ftit fiha kalċju, għandha kontenut ta' partiċelli inorganiċi ta' 23 % u pH relattivament għolja ta' 7,2, u l-patata "De Meerlander" bħala medja għandha iżjed togħma ta' dqiq u iktar piż taħt wiċċ l-ilma minn patata oħra li tikber f'ħamrija mrammla f'postijiet oħrajn fin-Netherlands. Il-kultivazzjoni tal-patata ilha għal żmien twil assoċjata maż-żona ta' Haarlemmermeer. B'mod partikolari dan huwa proprju minħabba l-kwalitajiet mhux tas-soltu tal-ħamrija msemmija hawn fuq, il-karatteristiċi kwalitattivi u organolettiċi speċjali ta' "De Meerlander" u t-teknika tal-kultivazzjoni li jużaw il-bdiewa. Għalhekk il-kultivazzjoni tal-patata f'dan il-polder minn dejjem kienet ukoll fattur ekonomiku importanti. Sa mill-aħħar tas-snin ħamsin iktar u iktar organizzazzjonijiet involvew lilhom infushom fil-bejgħ tal-patata taż-żerriegħa "De Meerlander", sakemm eventwalment kull sena kien hemm kważi erba' mitt tunnellata patata taż-żerriegħa għall-kultivazzjoni ta' "De Meerlander" f'Haarlemmermeer. Dak iż-żmien din il-patata kienet tinbiegħ min-negozjanti magħrufa. Minn dak iż-żmien l'hawn din il-varjetà dejjem ġiet prodotta fi kwantitajiet żgħar u għandha rwol importanti bħala speċjalità reġjonali. Is-Sindku ta' Haarlemmermeer ta permess ukoll biex il-kooperattiva "De Meerlander Aardappel" tuża l-araldika tal-muniċipalità bil-għan li tenfasizza l-oriġini tal-patata "De Meerlander" u tidentifikaha b'mod ċar bħala prodott oriġinali ta' Haarlemmermeer. (It-tieni sottoparagrafu tal-Artikolu 6(1) ta' dan ir-Regolament)
Extracted from C_070_2015.html